Document ID: 31988R2244

NEUVOSTON ASETUS (ETY) N:o 2244/88,
annettu 19 päivänä heinäkuuta 1988,
takuukynnysjärjestelmän käyttöön ottamisesta tietyille hedelmä- ja vihannesjalosteille annetun asetuksen (ETY) N:o 989/84 muuttamisesta Moscatel-lajikkeiden kuivattujen viinirypäleiden osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se on viimeksi muutettuna asetuksella (ETY) N:o 2242/88(2), ja erityisesti sen 2 artiklan 3 kohdan,
ottaa huomioon komission ehdotuksen (3),
sekä katsoo, että
asetuksessa (ETY) N:o 426/86 säädetään tuotantotuen myöntämisestä Moscatel-lajikkeiden kuivatuille viinirypäleille, ja
asetuksessa (ETY) N:o 989/84(4), sellaisena kuin se on viimeksi muutettuna asetuksella (ETY) N:o 1354/86(5), vahvistetaan sultanarusinoille ja korinteille takuukynnykset, joiden ylittäminen alentaa tuottajalle maksettavaa vähimmäishintaa; kohtuullisen kilpailutason säilyttämiseksi tällä alalla on syytä vahvistaa takuukynnys Moscatel-lajikkeille viimeksi kuluneiden markkinointivuosien ja menekkimahdollisuuksien perusteella,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 989/84 seuraavasti:
1) Korvataan 1 artiklan 2 kohta seuraavasti:
"2 Kunkin markkinointivuoden takuukynnys vahvistetaan jalostettujen kuivattujen viinirypäleiden määrälle, joka vastaa seuraavia jalostamattomien kuivattujen viinirypäleiden määriä:
a) 70 000 tonnia korintteja,
b) 93 000 tonnia sultanarusinoita
ja
c) 4 000 tonnia Moscatel-lajikkeiden kuivattuja viinirypäleitä."
2) Korvataan 3 artiklan 1 kohta seuraavasti:
"1 Jos sultanarusinoiden, korinttien tai Moscatel-lajikkeiden kuivattujen viinirypäleiden takuukynnys ylitetään, tuottajalle maksettavaa vähimmäishintaa alennetaan seuraavana markkinointivuonna kunkin kynnyksen ylittämisen perusteella."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä heinäkuuta 1988.

Labels: 17
6